คือพึ่งทานยาคุมไปได้5เม็ด แต่ประจำเดือนมา มาแบบปกติเลยค่ะไม่ได้มากะปริบกะปรอย แล้วต้องทานยาคุมแผงนั้นต่อจนหมดมั้ยคะ หรือต้องเริ่มแผงใหม่ ปล.ไม่ได้ทานเพื่อคุมกำเนิดค่ะแต่แพทย์สั่งให้ทานเพื่อปรับฮอร์โมน
สวัสดีค่ะ การมีเลือดออกในขณะที่ทานยาคุมกำเนิดไปได้ 5 เม็ด น่าจะเกิดจากผลข้างเคียงของยาคุมกำเนิดได้ หากเลือดที่ออกมีปริมาณไม่มาก แนะนำควรสังเกตอาการไปก่อน หากปริมาณค่อยๆ ลดน้อยลงหรือมาห่างขึ้น ก็ไม่ได้อันตรายอะไร เมื่อทานต่อเนื่องไปซักระยะ เลือดที่ออกก็จะหายไป แต่หากเลือดที่ออกมีปริมาณมากทุกวัน ไม่มีแนวโน้มที่จะลดลง หรือมีปวดท้องน้อยมาก หรือก่อนที่ทานยาคุมกำเนิด มีอาการเลือดอกผิดปกติมาก่อน หรือมีอาการขาดประจำเดือนมาก่อน แนะนำควรหยุดทานยาคุมกำเนิดและลองตรวจหาการตั้งครรภ์ดูด้วย หากตรวจไม่พบ แต่ยังคงมีเลือดออกมาอีกเรื่อยๆ โดยที่ได้หยุดทานยาคุมไปแล้ว ก็ควรไปพบสูติ-นรีแพทย์เพื่อตรวจหาสาเหตุค่ะ